《齐天乐 见《词综补》》
清代·许延礽

十年鸿雪邗江住，相逢选楼楼下。小字珠含，芳姿玉映，佳婿乘下来迓。

青琴调寡。是韦贯红妆，擘弦能亚。咏絮吟成，韵流松石古池榭。

乡关旋警燕幕，小村同避地，睽隔茅舍。静树乌啼，寒潮鲤讯，难慰椒窗晨夜。

鸾笙去也。叹一霎罡风，顿蔫桃帕。漫展瑶编，麝丸和泪写。

作者简介：字云林，一字因姜，仁和人，兵部主事宗彦女，休宁贡生孙承勋室。有《福连室集》。